“Hy was ŉ mens wat omgegee het vir die arm- en sukkelmense in die lewe. Hy het altyd gehelp waar hy kon. Hy het nie op homself gefokus nie. Hy was die soort persoon – as jy die aand met tien mense gepraat het, sou jy hóm onthou. Hy het hierdie energie gehad. Hy was anders, hy het nie ŉ deursneepersoonlikheid gehad nie. Jy sou honderd uiteenlopende reaksies kry as mense hom ontmoet het,” sê hy.
“Soveel mense het my gebel ná sy dood, soveel mense het staatgemaak op sy vriendskap. Hy het in ŉ wêreld geleef waarna hy lank gesoek en die afgelope paar jaar uiteindelik gevind het.”